Osechi

Ang  (,  o ) ay mga tradisyonal na pagkain tuwing Baong Taon ng mga Hapones. Madaling makikila ang mga  sa espesyal na kahon ng mga ito na tinatawag na jūbako (), na kahawig ng mga bentō. Tulad ng mga kahong bentō, madalas na pinananatiling nakasalansan ang mga jūbako bago at pagkatapos gamitin. Gayunpaman, hindi kaugalian sa lahat ng bahagi ng Hapon ang pagkonsumo ng osechi, gaya ng Suzu sa Ishikawa.

Kinakain ang osechi upang hilingin ang magandang kalusugan ng pamilya sa taon, at may sari-sariling papel ang bawat putahe na bumubuo sa osechi sa pagpapadala ng iba't ibang uri ng suwerte, tulad ng mahabang buhay, kaunlaran ng mga inapo, masaganang ani, tagumpay sa buhay, at pinansiyal na tagumpay.

Noong una, ang osechi ay kanin na inihain nang mataas sa tasa upang ipagdiwang ang limang taunang seremonya (gosekku) mula sa panahong Nara (610-794) hanggang sa panahong Kamakura (1185-1333). Naimpluwensiyahan ang osechi ng ritwal ng naorai (kilala rin bilang kyōshoku), kung saan kumakain ang isang taong nagdarasal kasama ng kami ng Shinto. Ang lumang kaugalian ng pag-aalay ng osechi sa toshigami (deidad sa Shinto) sa kamidana (sambahayang dambana ng Shinto) bago ito kainin kasama ng pamilya ay isang labi ng seremonyang ito.

Malaki ang pagbabago ng osechi sa ilalim ng impluwensiya ng honzen-ryōri, isang putehang pampiging na naritwalisa sa lipunan ng mga daimyo (mga pinunong piyudal) at samurai noong panahong Muromachi (1336-1573). Nagmula sa honzen-ryōri ang marami sa mga karaniwang pagkain na bumubuo sa osechi ngayon.

Noong panahong Edo (1603-1868), tumukoy na ang osechi sa mga pagkain tuwing Bagong Taon lamang. Sa pag-unlad ng ekonomiya ng lipunang Hapones, lumaganap ang kaugalian ng osechi sa pangkalahatang publiko, ang klaseng chōnin, at nagsimula ang isang bagong kaugalian. Mula huling bahagi ng panahong Edo, nag-umpisa ang pag-iimpake ng ilang mga putaheng osechi sa mga jūbako, at mula sa panahong Meiji (1868-1912) hanggang panahong Showa (1912-1989), dumami ang baryedad ng mga putahe na nakaimpake sa jūbako, at naging marangyang ulam na ibinebenta sa mga almasen.

Mga halimbawa
Ang bawat putahe na bumubuo sa osechi ay may espesyal na kahulugan sa pagdiriwang ng Bagong Taon. Kabilang sa mga halimbawa ang:

Datemaki (), matamis na nakarolyong torta na gawa sa surimi, itlog, mirin, at asukal. Kahawig ng balumbon ang itsura nito, isang simbolo ng pag-aaral, kaya pinaniniwalaang magdadala ito ng taon ng karunungan at tagumpay sa pag-aaral.
Kamaboko (, ), mga pula at puting pinasingawang piskeyk na may hugis ng kalahating troso. Nagpapahiwatig ang mga kulay nito ng unang pagsikat ng araw sa taon. Kinokonsiderang mapalad itong kombinasyon dahil nagtataboy sa masasang espiritu ang pula, at kumakatawan sa kadalisayan ang puti.
Kazunoko (, ), dilaw na bihud ng tamban na naglalaman ng halos 20,000 itlog.  Katunog ito ng "maraming anak" sa wikang Hapones, at sumisimbolo ito sa pertilidad.
Konbumaki (), nakarolyong damong-dagat na maaaring palamanan ng tamban o salmon. Pinaniniwalaang naghahatid ito ng kaligayahan para sa bagong taon, dahil katunog ng konbu ang yorokobu, na may kahulugang "maging masaya".
Kuromame (, ), itim na balatong sa toyo at asukal na puno ng bitamina B. Ayon sa Taoismo, pantaboy ng masasamang espiritu ang kulay itim. Dahil mabuting kalusugan at lakas ang orihinal na kahulugan ng "mame", kumakatawan ang kuromame sa pagnanais ng mabuting kalusugan sa susunod na taon.Kōhaku-namasu (), isang putahe na may mapalad na kombinasyon ng "pula at puti". Gawa ito sa daikon (labanos) at karot na hiniwa nang manipis at inatsara sa pinatamis na suka.Tai (鯛, たい), pulang bakoko. Hinango ang salita mula sa medetai, ang salitang Hapones para sa mapalad, kaya kinakain ito para sa kasaganaan at kaligayahan.Tazukuri (), pinatuyong sardinas na niluto sa toyo. Ang literal na kahulugan ng kanji sa tazukuri ay "tagagawa ng palayan", dahil ginamit ang mga isda sa kasaysayan upang patabain ang mga palayan. Sumisimbolo ito sa masaganang ani sa susunod na taon.Zōni (), mga mochi sa malinaw na sabaw (sa silangang Hapon) o sabaw sa miso (sa kanlurang Hapon).Ebi'' (, ), mga tinuhog na sugpo na niluto sa sake at toyo. Sumisimbolo ito ng mahabang buhay, dahil sa itsura nito na parang may mahabang balbas at baluktot na baywang.
Mga sanggunian

Kategorya:Lutuing Hapones
Kategorya:Mga artikulong naglalaman ng Hapones